**EURÓPAI SZAKKÉPZÉSI HÉT 2016 december 5-9.**

**FOTÓ ÉS VIDEÓ PÁLYÁZATI KIÍRÁS**

A Pécsi Szakképzési Centrum az Európai Szakképzési Hét keretén belül a szakképzést népszerűsítő annak értékeit-, vidám pillanatait bemutató fotó és videó pályázatot hirdet.

|  |  |
| --- | --- |
| Nevezési határidő |  2016. november 28. 8:00 h |
| A képek beérkezésének határideje: |  2016. december 01.  |
| Online eredményhirdetés: |  2016. december 06.  |
| A kiállítás ünnepélyes megnyitója és a díjak kiosztása: |  2016. december 08. 13:00 h |
|  |  |

A pályázat díjnyertes alkotásaiból a Pécsi Szakképzési Centrum tagintézményeiben és a Pécs-Baranyai Kereskedelmi és Iparkamara székházában 2017. január-március hónapjaiban vándorkiállítást szervezünk, valamint a díjnyertes alkotások megtekinthetők lesznek a PSZC és a PBKIK honlapjain is.

**RÉSZVÉTELI FELTÉTELEK**

A pályázaton részt vehet minden középfokú oktatásban részesülő, a Pécsi Szakképzési Centrum tagintézményében nappali vagy felnőttoktatásban tanuló diákunk, személyenként legfeljebb öt (5) darab (országos pályázaton még nem díjazott) - fekete-fehér, színes, vagy monokróm - digitális képpel, személyenként (vagy alkotóközösségenként) 3 videóval. Nevezési díj nincs!

A nevezési lap megtalálható a https://goo.gl/forms/iiDT5HjqttfLGPuC3 linken.

A nevezési lap kitöltése után egy napon belül a nevező kap e-mailben egy felhasználónevet, jelszót és egy linket mely a képek feltöltési helyét mutatja. A képeket erre a helyre kell ftp protokoll segítségével feltölteni. Felhasználónként a videók és képek számára maximálisan 300MB áll rendelkezésre.

A képek 2016. december 2-től megtekinthetők az alábbi internetes oldalon:

<http://www.zipernowsky.hu/index.php?id=fotopalyazat>

A képek hosszabbik oldala 2835 pixelnél és 300 dpi felbontásúnál ne legyen nagyobb, mely így 24 cm-es levilágítási (nyomtatási) méretnek felel meg. Kiterjesztésük JPG, digitális méretük egyenként ne legyen nagyobb, mint 5 megabájt. A kiírástól eltérő méretű képek nem vehetnek részt a pályázaton. A JPG képek IPTC adatai közül a Category (kategória), Byline (Author) (szerző), Byline Title (kép címe), Caption (describe) (A pályázó iskolájának a neve és rövid leírás a képről) mezőket kell kitölteni értelemszerűen a magyar helyesírásnak megfelelő nagy- és kisbetűkkel, szabályos szóközzel kell beírni. Témák szerinti kategóriákat nem határozunk meg, a képek és videók témája kapcsolódjon a szakképzéshez. (Iskolai oktatás, szakmai gyakorlat, tanulmányi kirándulás, stb.) A videók hossza maximálisan 1 perc.

A beküldési határidőig a képek és adatok cserélhetők, javíthatók, törölhetők, a határidő lejárta után erre már nincs lehetőség. A vándorkiállításon szereplő papírképek a rendező tulajdonában maradnak.

A díjazott és kiállított képekről a megnyitóra digitális katalógus készül, mely a kiállítás megnyitóját követően a honlapról letölthető lesz. A pályázatra beküldött képek és videók a sajtóközlés és a kiállítás propagandája céljából szabadon és szerzői jogdíj nélkül felhasználhatók.

A beküldött munkákat országosan elismert fotóművészekből és szakemberekből álló zsűri értékeli és meghatározza a díjakat. A pályázat díjai a szervezők által vállalt díszebédből és a szponzorok által felajánlott támogatásokból állnak össze.

A díjak átvétele a helyszínen, a díszebéden lehetséges. További információ kérhető a 06-70-1993-523 telefonszámon és a cselik.laszlo@pecsiszc.hu e-mail címen. Minden egyéb felmerülő kérdésben a bíráló bizottság határoz, melynek döntése végleges, ellene fellebbezésnek helye nincs. A résztvevők a képek és videók elektronikus úton történő beküldésével alávetik magukat a kiállítás feltételeinek.

Képeik és videóik beküldését várja és megköszöni:

**Metzger Tibor**
főigazgató